Portland Rosebuds

Portland Rosebuds, også kjent som Portland Uncle Sams, var en profesjonell amerikansk ishockeyklubb fra Portland i Oregon. Den ble stiftet i 1914 og spilte i PCHA fra de ble stiftet og til laget ble lagt ned i 1918.

 Historie 
Portland Rosebuds ble etablert til PCHA-sesongen 1914–15 da New Westminster Royals ble flyttet fra New Westminster i Britisk Columbia sørover til Portland i det nordvestre USA. I sin åpningsesong kom laget på andreplass, seks poeng bak Vancouver Millionaires.
mini|Thomas Wilfred «Smokey» Harris i lagets drakt
I den følgende sesongen, da ligaen ble utvidet med ytterligere et lag fra USA, Seattle Metropolitans, vant Portland Rosebuds PCHA etter å ha oppnådd 26 poeng på 18 kamper, seks flere enn Millionaires og Metropolitans.Pacific Coast Hockey Association hockeyleaguehistory.com Rosebuds fikk da spille om Stanley Cup som første lag fra USA noensinne mot Montreal Canadiens fra NHA. Finaleserien i best av fem kamper, og var jevn og gikk til fem kamper. I den femte og avgjørende kampen tapte Rodebuds knepent med 2-1.Stanley Cup Annual Record 1916 nhl.com1919-20 Stanley Cup hhof.com

Portland Rosebuds spilte i PCHA også i sesongene 1916–17 og 1917–18, og laget kom på tredjeplass begge sesongene.

 1925–26 
I sesongen 1925-26 spilte det også et lag fra Portland med navnet Portland Rosebuds. Laget spilte i Western Hockey League etter at WCHL-laget Regina Capitals fra Regina i Saskatchewan, ble flyttet til Portland.Western Hockey League hockeyleaguehistory.com

 Referanser 

 Eksterne lenker 


Kategori:Tidligere ishockeyklubber i USA
Kategori:Sport i Oregon
Kategori:Portland
Kategori:Idrettslag etablert i 1914
Kategori:Opphør i 1918
Kategori:1914 i Oregon
Kategori:Sport i USA i 1914
Kategori:1918 i Oregon
Kategori:Sport i USA i 1918